text: Bolsenamessen
  
  publiceret: 2015-05-28 14:24:33+02:00
  Bolsenamessen, et af de kendteste eukaristiske mirakler, dvs. mirakler i forbindelse med nadverens sakramente. Det skal have fundet sted i 1264 i Bolsena, hvor en præst, der tvivlede på Jesu Kristi legemlige nærvær (transsubstantiation) i nadveren, oplevede, at hostien, dvs. alterbrødet, begyndte at bløde. Den kalk og disk, der angiveligt blev brugt ved Bolsena-messen, opbevares i katedralen i Orvieto.